Komisjoni määrus (EÜ) nr 510/1999,

8. märts 1999,

millega muudetakse toortubakasektorit käsitlevat määrust (EÜ) nr 2848/98 seoses teatavate tähtaegade kehtestamisega ja II lisaga, milles määratakse kindlaks tootmispiirkonnad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, [1] viimati muudetud määrusega (EÜ) nr 1636/98, [2] eriti selle artikleid 7 ja 11,

ning arvestades, et:

kuna komisjoni ettepaneku [3] kohta, milles määratakse kindlaks 1999., 2000. ja 2001. saagiaasta tagatiskünnise ülemmäär, ei ole 1999. saagiaasta osas tehtud nõukogu otsust, ei saa liikmesriigid järgida komisjoni 22. detsembri 1998. aasta määruses (EÜ) nr 2848/98 (milles sätestatakse nõukogu määruse (EMÜ) nr 2075/92 kohaldamiseks üksikasjalikud eeskirjad seoses toortubakasektori lisatasukavade, tootmiskvootide ja tootjarühmadele antava eriabiga, [4] kehtestatud tähtaegu tootjatele kvoodi eraldamise teadete väljaandmiseks ja külvieelsete lepingute sõlmimiseks; neid tähtaegu tuleb pikendada;

vastavalt määruse (EMÜ) nr 2075/92 artikli 5 punktile a on lisatasu andmise tingimuseks, et lehttubakas on pärit iga sordi jaoks määratletud tootmispiirkonnast;

vastavalt määruse (EÜ) nr 2848/98 artiklile 8 määratakse need tootmispiirkonnad kindlaks kõnealuse määruse II lisas;

pärast Prantsusmaa taotlust lisada II rühma tootmispiirkondade loetellu Île de France leiti, et see piirkond oli mõnes keeles juba loetletud, kuid loetelust puudusid piirkonnad Provence-Alpes-Côte d’Azur, Picardie, Nord-Pas-de-Calais, Normandia ja Réunion, ning pärast Saksamaa taotlust lisada II rühma tootmispiirkondade loetellu Mecklenburg-Vorpommern ilma sõnata "westliches" tuleks parandada määruse (EÜ) nr 2848/98 II lisa, milles on loetletud tunnustatud tootmispiirkonnad;

kõnealuseid meetmeid tuleks kohaldada viivitamata;

käesoleva määrusega ettenähtud meetmed on kooskõlas tubakaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2848/98 muudetakse järgmiselt.

1. Artiklile 55 lisatakse lõiked 2 ja 3:

"2. Erandina artikli 22 lõikest 3 annavad liikmesriigid 1999. saagiaasta puhul kvoodi eraldamise tõendid tootjarühma mittekuuluvatele üksiktootjatele ja tootjarühmadele välja hiljemalt 15. aprilliks.

3. Erandina artikli 10 lõikest 1 peavad külvieelsed lepingud 1999. saagiaasta puhul olema sõlmitud hiljemalt 30. juuniks, välja arvatud vääramatu jõu korral."

2. II lisa asendatakse käesoleva määruse lisaga.

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. märts 1999

Komisjoni nimel

komisjoni liige

Franz Fischler

[1] EÜT L 215, 30.7.1992, lk 70.

[2] EÜT L 210, 20.7.1998, lk 23.

[3] EÜT C 361, 24.11.1998, lk 16.

[4] EÜT L 358, 31.12.1998, lk 17.

--------------------------------------------------

LISA

II LISA

TUNNUSTATUD TOOTMISPIIRKONNAD

Sordirühmad vastavalt määruse (EMÜ) nr 2075/92 lisale | Liikmesriik | Tootmispiirkonnad |

I.Kuumuses kuivatatud tubakas | Saksamaa | Schleswig-Holstein, Alam-Saksi, Baieri, Rheinland-Pfalz, Baden-Württemberg, Hessen, Saarimaa, Brandenburg, Mecklenburg-Vorpommern, Saksimaa, Saksi-Anhalt ja Tüüringi |

Kreeka | Traakia, Ida-Makedoonia, Kesk-Makedoonia, Lääne-Makedoonia, Tessaalia, Ípeiros, idapoolne Kesk-Kreeka, läänepoolne Kesk-Kreeka, Peloponnesos |

Prantsusmaa | Akvitaania, Lõuna-Püreneed, Auvergne-Limousin, Champagne-Ardenne, Alsace-Lorraine, Rhône-Alpes, Franche-Comté, Provence-Alpes-Côte d'Azur, Pays-de Loire, Centre, Poitou-Charentes, Bretagne, Languedoc-Roussillon, Normandia, Burgundia, Nord-Pas-de-Calais, Picardie, Île-de-France |

Itaalia | Friuli, Veneto, Lombardia, Piemonte, Toscana, Marche, Umbria, Lazio, Abruzzi, Molise, Campania, Basilicata, Apuulia, Calabria |

Hispaania | Extremadura, Andaluusia, Castilla-León, Castilla-La Mancha |

Portugal | Beira Interior, Ribatejo Oeste, Alentejo, Assooride autonoomne piirkond |

Austria | Burgenland, Alam-Austria, Ülem-Austria, Steiermark |

II.Õhu käes kuivatatud hele tubakas | Belgia | Flandria, Hainaut, Namur, Luxembourg |

Saksamaa | Baieri, Rheinland-Pfalz, Baden-Württemberg, Hessen, Saarimaa, Brandenburg, Mecklenburg-Vorpommern, Saksimaa, Saksi-Anhalt, Tüüringi |

Kreeka | Ida-Makedoonia, Kesk-Makedoonia, Lääne-Makedoonia, Tessaalia |

Prantsusmaa | Akvitaania, Lõuna-Püreneed, Auvergne-Limousin, Alsace-Lorraine, Rhône-Alpes, Provence-Alpes-Côte d'Azur, Franche-Comté, Pays-de Loire, Centre, Poitou-Charentes, Bretagne, Burgundia, Languedoc-Roussillon, Champagne-Ardenne, Picardie, Nord-Pas-de-Calais, Normandia, Réunion, Île-de-France |

Itaalia | Veneto, Lombardia, Piemonte, Umbria, Emilia-Romagna, Lazio, Abruzzi, Molise, Campania, Basilicata, Apuulia, Sitsiilia, Friuli, Toscana, Marche |

Hispaania | Extremadura, Andaluusia, Castilla-León, Castilla-La Mancha |

Portugal | Beiras, Ribatejo Oeste, Entre Douro e Minho, Trás-os-Montes, Assooride autonoomne piirkond |

Austria | Burgenland, Alam-Austria, Ülem-Austria, Steiermark |

III.Õhu käes kuivatatud tume tubakas | Belgia | Flandria, Hainaut, Namur, Luxembourg |

Saksamaa | Rheinland-Pfalz, Baden-Württemberg, Hessen, Saarimaa, Baieri, Brandenburg, Mecklenburg-Vorpommern, Saksimaa, Saksi-Anhalt, Tüüringi |

Prantsusmaa | Akvitaania, Lõuna-Püreneed, Languedoc-Roussillon, Auvergne-Limousin, Poitou-Charentes, Bretagne, Pays-de Loire, Centre, Rhône-Alpes, Provence-Alpes-Côte d'Azur, Franche-Comté, Alsace-Lorraine, Champagne-Ardenne, Picardie, Nord-Pas-de-Calais, Normandia, Burgundia, Réunion |

Itaalia | Friuli, Trentino, Veneto, Toscana, Lazio, Molise, Campania, Apuulia, Sitsiilia |

Hispaania | Extremadura, Andaluusia, Castilla-León, Castilla-La Mancha, Valencia (autonoomne piirkond), Navarra, La Rioja, Kataloonia, Madrid, Galicia, Astuuria, Kantaabria, Campezo piirkond Baskimaal, La Palma (Kanaari saared) |

Austria | Burgenland, Alam-Austria, Ülem-Austria, Steiermark |

IV.Suitsus kuivatatud tubakas | Itaalia | Veneto, Toscana, Umbria, Lazio, Campania, Marche |

Hispaania | Extremadura, Andaluusia |

V.Päikese käes kuivatatud tubakas | Kreeka | Lääne-Makedoonia, Tessaalia, Ípeiros, idapoolne Kesk-Kreeka, läänepoolne Kesk-Kreeka, Peloponnesos, Traakia ja saared |

Itaalia | Lazio, Abruzzi, Molise, Campania, Basilicata, Apuulia, Sitsiilia |

VI.Basmas | Kreeka | Traakia, Ida-Makedoonia, Kesk-Makedoonia, Lääne-Makedoonia, Tessaalia, läänepoolne Kesk-Kreeka |

VII."Katerini" ja samalaadsed sordid | Kreeka | Ida-Makedoonia, Kesk-Makedoonia, Lääne-Makedoonia, Tessaalia, Ípeiros, idapoolne Kesk-Kreeka, läänepoolne Kesk-Kreeka |

VIII."Kaba Koulak classic", "Elassona", "Myrodata de Agrinion", "Zichnomyrodata" | Kreeka | Ida-Makedoonia, Kesk-Makedoonia, Lääne-Makedoonia, Tessaalia, Ípeiros, idapoolne Kesk-Kreeka, läänepoolne Kesk-Kreeka, Peloponnesos ja saared, Traakia |

--------------------------------------------------